Urodynaaminen tutkimus

|  |  |
| --- | --- |
| Kuvaus: | Potilasohje urodynaamiseen tutkimukseen |

Olemme varanneet Sinulle ajan virtsarakon toiminnan tutkimukseen, aika ohessa.

**Valmistautuminen tutkimukseen**

Käy antamassa virtsanäyte terveyskeskuksessa tai KYS näytteenotossa. Ennen näytettä on oltava virtsaamatta neljä tuntia. Huolellinen alapesu on tärkeää, näyte annetaan keskivirtsasta.

Tutkimuspäivän aamuna saat syödä ja juoda normaalisti. Virtsarakon tulisi olla täynnä vastaanotolle tullessa. Lopeta rakon toimintaa hillitsevien lääkkeiden käyttö viikko ennen tutkimusta (Cystrin, Detrusitol, Spasmo-Lyt Plus, Vesicare, Kentera, Emselex, Toviaz ja Betmiga).

**Tutkimus**

Urodynaamisella virtsan paineenmittauksella on mahdollista määrittää tarkemmin virtsankarkailun tyyppi ja vaikeusaste. Tutkimuksen aikana virtsarakkoa täytetään lämpimällä nesteellä ohuen katetrin avulla ja Sinua pyydetään kertomaan, milloin Sinulle tulee virtsaamistarve. Tutkimuksen toisessa vaiheessa Sinua pyydetään yskimään määrätyssä kohdassa; tietokone rekisteröi muutokset virtsaputkessa.

**Tutkimuksen jälkeen huomioitavaa**

Tutkimuksen aikana ja seuraavana päivänä Sinulla saattaa olla lievää virtsaputken kirvelyä, verta virtsatessa tai tihentynyttä virtsaamistarvetta. Oireet menevät kuitenkin yleensä ohi muutamassa päivässä. Vettä on hyvä juoda runsaasti. Mikäli oireet jatkuvat yli kaksi päivää tai voimistuvat, ota yhteys terveyskeskukseen virtsanäytteen antamista ja mahdollista lääkityksen aloittamista varten. Virtsatietulehduksesta pyydetään ilmoittamaan naisten poliklinikalle ma-pe klo 7.30-8.30 p. 044 717 2738.

Lisätietoja tutkimuksesta voit tarvittaessa kysyä naisten poliklinikalta.